ડોક્ટરોની ટીમ અને પામેલા બ્લોક કહે છે કે અહીં કિડની હોસ્પિટલમાં ઘર જેવું વાતાવરણ લાગે છે. લેપ્રોસ્કોપિક હાઈટેક મશીનરી, અત્યાધુનિક સુવિધા, નર્સ સ્ટાફનું નોલેજ, ક્વોલિટી કેર, રિઝલ્ટ વગેરે ઉચ્ચ ગુણવત્તાયુક્ત છે. આ રોગની સારવાર અમેરિકામાં બે લાખ ડોલરમાં થાય છે, જ્યારે ભારતમાં 60-70 હજાર રૂપિયામાં (પ્રાઇવેટ હોસ્પિટલમાં રૂ. અઢી લાખ ખર્ચ) થાય છે. સન 2010થી દર વર્ષે 15 સર્જરી કરવામાં આવે છે. આમ અત્યાર સુધી 150 સર્જરી કરવામાં આવી છે. આ સર્જરીમાં 100 ટકા સફળતા મળતી નથી. આ રોગ દર 50 હજાર બાળકોમાં એક બાળકમાં જોવા મળે છે. ગુજરાત ઉપરાંત ભારતભરમાંથી મધ્ય પ્રદેશ, રાજસ્થાન, મહારાષ્ટ્ર, કેરળ, બિહારથી આ રોગના દર્દીઓ આવે છે. ચાર માસ અગાઉથી આ પ્રકારના દર્દીઓને બોલાવીને તેમનું નિદાન થાય છે અને પછી જાન્યુઆરીમાં સર્જરી કરાય છે.